लखीकुंडी स्थित वाटर पार्क में शीघ्र ही वाटर स्पोर्ट्स की सुविधा मिलेगी। इसके लिए वाटर स्कूटर बोट की व्यवस्था की जाएगी। वाटर स्कूटर बोट के इंतजाम पर तत्काल 15 लाख रुपए खर्च किए जाएंगे। जिला परिषद के जिला अभियंता को वाटर पार्क को सुव्यवस्थित करने की जिम्मेवारी दी गई है। जिला प्रशासन द्वारा मसानजोर में पहले ही वाटर स्पोर्ट्स शुरु करने की तैयारी कर चुका है। मसानजोर के बाद प्रशासन का ध्यान वीरान पड़े लखीकुंड वाटर पार्क की ओर गया है। वर्तमान समय में यह जगह नाम का ही वाटर पार्क है। साधारण नौका विहार की भी यहां पर्याप्त सुविधा नहीं है। वाटर स्कूटर बोट और वाटर स्पोर्ट्स की अन्य इंतजाम हो जाने से दुमकावासियों को सैर-सपाटा की सुविधा हो जाएगी। बता दें कि दुमका के उपराजधानी रहने के बावजूद यहां के नागरिकों के लिए अच्छी पार्क तक की सुविधा नहीं है। शाम के वक्त लोग अपनी परिवार बच्चों के साथ कहीं घुमना चाहें तो बड़े शहरों जैसी सुविधा सम्पन्न कोई पार्क दुमका में नहीं है। चिल्ड्रेन पार्क: दुमका शहर में बच्चों के लिए एक चिल्ड्रेन पार्क है। कई साल तक जीर्णोद्धार के नाम पर चिल्ड्रेन पार्क बंद रहा। बाद में चालू भी हुआ तो उसमें बच्चों के मनोरंजन के लिए लगाई गई मूर्तियां आदि टूट-फूट गई। फिर भी बच्चों के लिए शहर का यह एक मात्र चिल्ड्रेन पार्क एक उपयोगी जगह है। इसके रख-रखाव का जिम्मा दुमका नगर परिषद के अधीन है। चिल्ड्रेन पार्क के अंदर एक कैफ्टेरिया है जो चालू नहीं है।वाटर पार्क को विससित करने की योजना है। इसके लिए शीघ्र ही वाटर स्कूटर बोट की व्यवस्था की जाएगी। वाटर स्कूटर बोट के क्रय के के लिए कोटेशन आमंत्रित किया गया है।नत्थू राम, जिला अभियंता, जिला परिषद, दुमका